ΓΡΑΠΤΗ ΕΡΩΤΗΣΗ E-0406/03

υποβολή: Monica Frassoni (Verts/ALE) προς την Επιτροπή

(17 Φεβρουαρίου 2003)

Θέμα: Επείγουσες ενέργειες για την προστασία της Ζώνης Ειδικής Προστασίας (ΖΕΠ) Κοιλάδες και Στέπες στους πρόποδες του όρους Gargano στην Απουλία (Ιταλία)

Η ΖΕΠ Κοιλάδες και Στέπες στους πρόποδες του όρους Gargano στην Απουλία (κωδικός IT 9110008) απειλείται σοβαρά από μια σειρά παρεμβάσεων, ιδίως επανεκβιομηχάνισης: παραγωγικές εγκαταστάσεις, οδικό δίκτυο, εγκατάσταση αεριοποίησης, εμπορικό κέντρο Magic Land, ξενοδοχεία, χώροι στάθμευσης, κ.λ.π. μεγάλο μέρος των οποίων αποτελεί τμήμα του Συμφώνου της περιοχής Manfredonia. Άλλες σοβαρές επιπτώσεις στο περιβάλλον προσδιορίζονται από παρεμβάσεις γεωργικής μεταστροφής, ιδιαίτερα με τη μεταστροφή άγονων λειμώνων σε φυτείες φραγκοσύκων. Όλες αυτές οι παρεμβάσεις συγκεντρώνονται στη ΖΕΠ, παραβιάζοντας σαφώς τις οδηγίες Habitat 92/43/ΕΟΚ(1) και Πτηνά 79/409/ΕΟΚ(2).

Η περιοχή έχει μεγάλη σημασία για τη διατήρηση της βιοποικιλότητας: φιλοξενεί τη μεγαλύτερη αποικία χειροπτέρων στην Απουλία και τον τελευταίο πληθυσμό αγρίων ορνίθων της ηπειρωτικής Ιταλίας. Η περιοχή έχει εντοπισθεί ως σημαντική για την ορνιθοπανίδα.

Η μη εφαρμογή της οδηγίας Habitat 92/43 αποτελεί σοβαρή απειλή για την επιβίωση τριών βιοτόπων, ένας εκ των οποίων προτεραιότητας, καθώς και για τα είδη που περιλαμβάνονται στο παράρτημα ΙΙ της οδηγίας: 8 είδη θηλαστικών· 2 είδη ερπετών (εκ των οποίων 1 προτεραιότητας)· 1 είδος αμφιβίου (είδος προτεραιότητας)· 1 είδος ιχθύος (είδος προτεραιότητας)· 1 είδος ασπόνδυλου (είδος προτεραιότητας)· 1 είδος φυτού (είδος προτεραιότητας). Σοβαρά απειλούνται και τα 30 είδη πτηνών (3 προτεραιότητας) που περιλαμβάνονται στο παράρτημα Ι της οδηγίας Πτηνών.

Ο Ιταλικός Σύνδεσμος Προστασίας Πτηνών, μετά από επανειλημμένες προσπάθειες ευαισθητοποίησης των τοπικών και εθνικών αρχών, προέβη σε επίσημη καταγγελία στην Επιτροπή (2001/4156SG (2001) Α/2150). Μετά την καταγγελία αυτή, τοπουργείο περιβάλλοντος και προστασίας του εδάφους συνεκάλεσε όλα τα ενδιαφερόμενα μέρη σε τεχνική συζήτηση. Η τεχνική αυτή συζήτηση δεν επανελήφθη από τον Ιούνιο του 2001. Στη συνέχεια, ο Δήμος Manfredonia ανέθεσε μια Αξιολόγηση Περιβαλλοντικών Επιπτώσεων (εκ τωνστέρων δεδομένου ότι πολλά έργα είχαν ήδηλοποιηθεί). Η αξιολόγηση αυτή, ουδέποτε ετέθη στη διάθεση των περιβαλλοντικών ενώσεων ούτε παρουσιάσθηκε στην τεχνική συζήτηση. Στο μεταξύ, η ιταλική κυβέρνηση προέβη σε περαιτέρω επιχορηγήσεις, ουδεμία εκ των οποίων προοριζόταν σε αντισταθμιστικά μέτρα. Όλες οι χρηματοδοτήσεις χρησιμοποιήθηκαν για νέες κατασκευές.

Η εν λόγω περιοχή, έλαβε επίσης μια χρηματοδότηση LIFE της ΕΕ στο πλαίσιο του προγράμματος Επείγουσες ενέργειες για την προστασία των χώρων Natura 2000 στον εθνικό δρυμό Gargano- LIFE Natura 43200/98 που στόχο είχε τη διατήρηση των στεπών, δηλαδή του περιβάλλοντος που καταστρέφεται με το Σύμφωνο της Ζώνης. Η Περιφέρεια Απουλίας επωφελείται των Διαρθρωτικών Ταμείων της ΕΕ δια του κανονισμού (ΕΚ)1260/1999(3) (ΠΕΠ 2000-2006)

Σε ποιες ενέργειες προέβη η Επιτροπή προκειμένου να τερματισθούν οι παραβιάσεις των κοινοτικών οδηγιών και η καταστροφή του εν λόγω χώρου·

(1) ΕΕ L 206 της 22.7.1992, σελ. 7.

(2) ΕΕ L 103 της 25.4.1979, σελ. 1.

(3) ΕΕ L 161 της 26.6.1999, σελ. 1.

Απάντηση της κας Wallstrm εξ ονόματος της Επιτροπής

(4 Απριλίου 2003)

Η Επιτροπή κίνησε την διαδικασία καταγγελίας επί των όσων έθεσε το Αξιότιμο Μέλος του Κοινοβουλίου, για κακή εφαρμογή της οδηγίας 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), μετά τις τροποποιήσεις από τις οδηγίες 97/11/ΕΚ της 3ης Μαρτίου 1997(2), 79/409/ΕΟΚ της 2ας Απριλίου 1979 περί της διατηρήσεως των αγρίων πτηνών(3) και 92/43/ΕΟΚ της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(4). Η καταγγελία αυτή εξετάζεται.

Οι πληροφορίες που καταθέτει το Αξιότιμο Μέλος του Κοινοβουλίου προσετέθησαν στον προαναφερθέντα φάκελο.

Σε περίπτωση που η Επιτροπή καταλήξει στο συμπέρασμα ότι πρόκειται, εν προκειμένω, για παράβαση του κοινοτικού δικαίου, δεν θα διστάσει, ως θεματοφύλακας της Συνθήκης ΕΚ, να λάβει όλα τα αναγκαία μέτρα, συμπεριλαμβανομένων των επί παραβάσει διαδικασιών δυνάμει του άρθρου 226 της Συνθήκης, προκειμένου να εξασφαλίσει την εν προκειμένω τήρηση της κοινοτικής νομοθεσίας.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ L 103 της 25.4.1979.

(4) ΕΕ L 206 της 22.7.1992.